Jelgavas pilsētas Goda zīme
Jelgavas pilsētas Goda zīme ir augstākais Jelgavas pilsētas apbalvojums. Apbalvojumu apstiprināja un pirmo reizi pasniedza 1998. gadā. Augstāko apbalvojumu pasniegšana Jelgavā notiek divreiz gadā — Pilsētas svētkos un Latvijas Republikas proklamēšanas gadadienā. Goda zīmi piešķir par nopelniem valsts, pašvaldības, sabiedriskajā, kultūras, izglītības, zinātnes, saimnieciskajā vai citā darbībā Jelgavas pilsētas labā. Līdz 2023. gadam pasniegtas 147 Goda zīmes.